Document ID: 32003R1497

Uredba Komisije (ES) št. 1497/2003
z dne 18. avgusta 2003
o spremembi Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi [1], kakor je bila nazadnje spremenjena z Uredbo Komisije (ES) št. 2476/2001 [2], in zlasti člena 19(3) Uredbe,
ob upoštevanju naslednjega:
(1) Na 12. zasedanju konference pogodbenic Konvencije o mednarodni trgovini z ogroženimi divjimi živalskimi in rastlinskimi vrstami (v nadaljevanju Konvencija), ki je bilo v Santiagu (Čile) od 3. to 15. novembra 2002, so bile sprejete spremembe dodatkov h Konvenciji s prenosom nekaterih vrst ali populacij vrst v Dodatek I iz Dodatka II in obratno, prenosom nekaterih vrst iz Dodatka III v Dodatek II, z dodajanjem vrst v dodatka I in II, ki prej niso bile v nobenem dodatku, s črtanjem nekaterih vrst iz Dodatka II ter z dodajanjem, črtanjem ali spremembo nekaterih oznak, ki spremljajo uvrstitev nekaterih vrst.
(2) Dodatki in črtanja so bili opravljeni v Dodatku III h Konvenciji po 12. zasedanju Konference pogodbenic Konvencije v skladu z določbami člena XVI Konvencije.
(3) Države članice niso izrazile nobenih pridržkov glede katere koli teh sprememb.
(4) Zaradi sprememb dodatkov I, II in III Konvencije je treba spremeniti priloge A, B in C Uredbe (ES) št. 338/97 v skladu s členi 3(1)(a), (2)(a) in 3(a) navedene uredbe.
(5) Ugotovljeno je, da Oxyura jamaicensis in Chrysemys picta predstavljata grožnjo domorodnim prosto živečim živalskim in rastlinskim vrstam v Skupnosti, zaradi česar je treba ti dve vrsti vključiti v Prilogo B Uredbe (ES) št. 338/97 v skladu s členom 3(2)(d) navedene uredbe.
(6) Ugotovljeno je tudi, da se z vrsto Padda fuscata mednarodno trguje v obsegu, ki bi lahko bil nezdružljiv s preživetjem te vrste, in da bi zaradi tega ta vrsta morala biti vključena v Prilogo B k Uredbi (ES) št. 338/97 v skladu s členom 3(2)(c)(i) navedene uredbe.
(7) Ugotovljeno je, da se številne vrste, ki so sedaj vključene v Prilogo D k Uredbi (ES) št. 338/97, ne uvažajo v Skupnost v številu, zaradi katerega bi bilo upravičeno spremljanje, in da je treba te vrste črtati iz navedene Priloge v skladu s členom 3(4)(a) navedene uredbe.
(8) Ugotovljeno je tudi, da se številne druge vrste, ki zdaj niso vključene v nobeno od prilog k Uredbi (ES) št. 338/97, uvažajo v Skupnost v številu, zaradi katerega je spremljanje upravičeno, in da je treba te vrste vključiti v Prilogo D na podlagi člena 3(4)(a) navedene uredbe.
(9) Zaradi obsega sprememb je primerno v celoti nadomestiti Prilogo k Uredbi (ES) št. 338/97, ki je sestavljena iz prilog A, B, C in D, ter opombe glede tolmačenja teh prilog.
(10) Ukrepi, predvideni s to uredbo, so v skladu z mnenjem Odbora za trgovino s prosto živečimi živalskimi in rastlinskimi vrstami, ustanovljenega v skladu s členom 18 Uredbe (ES) št. 338/97 -
SPREJELA NASLEDNJO UREDBO:
Člen 1
Priloge k Uredbi (ES) št. 338/97 in opombe glede tolmačenja teh prilog se nadomestijo z besedilom v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah
V Bruslju, 18. avgusta 2003

Labels: 3
20